Pacifika konuro

La Pacifika konuro (Psittacara strenuus) estas mezgranda, ĉefe brilverda papago de la genro Psittacara. Tiu estas genro de birdo en la subfamilio Arinae de la familio Psittacidae, tio estas afrikaj kaj amerikaj papagoj. Ĝi troviĝas en suda Meksiko, Gvatemalo, Salvadoro, Honduro, kaj Nikaragvo.

Taksonomio kaj sistematiko
La Pacifika konuro estis iam metita en la genron Aratinga, sed el ĉirkaŭ 2013 ĝi estis en sia nuna genro Psittacara.R. Terry Chesser, Kevin J. Burns, Carla Cicero, Jon L. Dunn, Andrew W. Kratter, Irby J. Lovette, Pamela C. Rasmussen, J. V. Remsen, Jr., Douglas F. Stotz, kaj Kevin Winker. "Fifty-ninth supplement to the American Ornithological Society’s Check-list of North American Birds". The Auk 2019, vol. 136:1-23 Alirita la 5an de Aprilo, 2023 Ĝia taksonomio estas tamen nedefinitiva. La Internacia Ornitologia Unuiĝo, la Usona Societo de Ornitologoj, kaj la Taksonomio de Clements traktas ĝin kiel plenplena, monotipa, specio.Chesser, R. T., S. M. Billerman, K. J. Burns, C. Cicero, J. L. Dunn, B. E. Hernández-Baños, R. A. Jiménez, A. W. Kratter, N. A. Mason, P. C. Rasmussen, J. V. Remsen, Jr., D. F. Stotz, kaj K. Winker. 2022. Check-list of North American Birds (rete). American Ornithological Society.  Clements, J. F., T. S. Schulenberg, M. J. Iliff, T. A. Fredericks, J. A. Gerbracht, D. Lepage, S. M. Billerman, B. L. Sullivan, kaj C. L. Wood. 2022. The eBird/Clements checklist of birds of the world: v2022. Elŝutita el  Alirita la 10an de Novembro, 2022 La Handbook of the Birds of the World (HBW) de BirdLife International konsideras ĝin kiel subspecio de la Verda konuro (P. holochlorus).


Aspekto
La pacifika konuro estas ĉirkaŭ 32 cm longa. Ambaŭ seksoj estas similaj. Plenkreskuloj estas ĝenerale olivecverdaj, iomete flavecaj malsupre; kelkaj havas ruĝajn makulojn sur sia kolo. La malsupraj flankoj de iliaj flugilplumoj kaj vosto estas olivecflavaj. Iliaj irisoj estas oranĝruĝaj ĉirkaŭitaj de nuda palflava haŭto, ilia beko kornokolora, kaj iliaj kruroj kaj piedoj brunecaj.Collar, N., G. M. Kirwan, C. J. Sharpe, P. F. D. Boesman, kaj H. F. Greeney (2020). Pacific Parakeet (Psittacara strenuus), version 1.0. In Birds of the World (S. M. Billerman, B. K. Keeney, P. G. Rodewald, kaj T. S. Schulenberg, Editors). Cornell Lab of Ornithology, Ithaca, NY, USA.  Alirita la 6an de aprilo, 2023

Distribuado kaj habitato
La pacifika konuro troviĝas sur la pacifika deklivo de la subŝtato Oaxaca en suda Meksiko suden tra Gvatemalo, Salvadoro kaj Honduro ĝis centra Nikaragvo. Ĝi loĝas en diversaj arbaraj pejzaĝoj, inkluzive de falfoliaj, duonfalfoliaj kaj ĉiamverdaj; galeriaj arbaroj; marĉaj arbaroj; kaj aridaj veprejoj. Ĝi ankaŭ troviĝas en altmontaraj pinaroj kaj kverkaj arbaroj kaj en urbaj parkoj kaj ĝardenoj. Laŭ alteco ĝi varias de marnivelo ĝis 2 600 m.

Kutimaro

Movoj
La pacifika konuro ne migrantas, sed faras lokajn movojn responde al manĝodisponeblo.

Manĝado
La dieto de la pacifika konuro ne estas plene dokumentita, sed oni scias, ke ĝi inkluzivas semojn kaj fruktojn. Ĝi povas esti plago por kultivaĵoj. Grupoj povas superi 100 individuojn.

Reproduktado
La reprodukta biologio de la pacifika konuro ne estas bone konata. Oni dokumentis, ke ĝi nestas en rokaj fendoj kaj kavaĵoj en teraj bordoj; ĝi probable nestas ankaŭ en kavaĵoj en arboj kaj termitejoj. Ĝia reprodukta sezono ŝajne ampleksas de junio ĝis septembro.

 Referencoj 


 Juniper & Parr (1998). A Guide to the Parrots of the World. Pica Press, East Sussex. 
 Howell, Steven N. G. & Webb, Sophie (1995): A Guide to the Birds of Mexico and Northern Central America. Oxford University Press, Oxford & New York. 
National Geographic Field Guide to the Birds of North America 
National Audubon Society The Sibley Guide to Birds, by David Allen Sibley, 

Eksteraj ligiloj

 AvianWeb - Konservostatuso de araoj
 CITES birdoregularo 

Kategorio:Papagoj
Kategorio:Birdoj de Meksiko
Kategorio:Birdoj de Centra Ameriko